  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Нимысьтыз ожгар ужрадысь ветеранъёс но семьяоссы понна Удмуртиын ужан интыосъя нырысетӥ ярмарка ортчытӥзы. Отын 500-лэсь трос вакансиос ӵектӥзы. Со сярысь «Защитники Отечества» фондлэн элькун ёзэтэз ивортӥз. « Нимысьтыз ожгар ужрад мынон интыысь ӟеч, юн, оскымон пиосмуртъёс берто. Соос тодоно но быгато умой ужаны. Милям ужпуммы – соосты умой ужсётӥсьёсын герӟаны, пиослэн умой ужзы, умой уждунзы, мерлыко юрттэтсы но ӵуказе нуналлы осконзы мед луоз » Максим Шумихин, «Защитники Отечества» фондлэн элькун ёзэтэзлэн кивалтӥсез Калыкез уже интыянъя центрысь ӧнерчи Фондлэн ёзэтаз но ужа, со доры ужан нуналъёсы 9 часысен 18 часозь вазиськыны луэ. Тодэ вайытом, 11-тӥ толсуре Удмуртиын нимысьтыз ожгар ужрадысь ветеранъёс понна диспансеризаци кутскиз. Тегъёс: Ижкар уж нимысьтызужрад Удмуртия  